rejauldu/bengali-wikipedia huggingface dataset:
বগা বাবা মাজহার, বগা ফকিরের মাজার নামেও পরিচিত, আসামের ডিব্রুগড় জেলার অন্তর্গত ডিব্রুগড় শহরের মধ্য পাঁচালি এলাকায় অবস্থিত একটি মুসলিম উপাসনালয়। এটি সুফি সাধক সৈয়দ রওশন আলী চিশতির মাজার। স্থানীয়ভাবে বোগা বাবা নামে পরিচিত। তিনি ইসলাম প্রচারের জন্য আজমির থেকে আসামে চলে আসেন এবং অবশেষে ডিব্রুগড়ে বসতি স্থাপন করেন। তার মৃত্যুর পর তাকে এই স্থানে সমাহিত করা হয়। পরবর্তীকালে সেখানেই তাঁর মাজার তৈরি করা হয়।   ব্যুৎপত্তি  সৈয়দ রওশন আলী চিশতী, যিনি বগা বাবা বা বগা ফকির নামেও পরিচিত, তার সুদর্শন চেহারার জন্য বিখ্যাত ছিলেন। তাঁর লম্বা গড়ন এবং ফর্সা বর্ণের কারণে তিনি ‘বগা বাবা’ বা ‘বগা ফকির’ উপাধি লাভ করেন। অসমীয়ায় বগা মানে সাদা আর বাবা মানে পিতৃতুল্য ব্যক্তি। পরবর্তীকালে, তাঁর সমাধিসৌধটি বগা বাবা মাজার বা বগা ফকিরের মাজার হিসেবে স্বীকৃতি পায়।   কিংবদন্তি  সুফি সাধক সৈয়দ রোশন আলী চিশতী ইসলাম প্রচারের লক্ষ্যে রাজস্থানের আজমির থেকে আসামে ভ্রমণ করেছিলেন। প্রথমে কিছু সময়ের জন্য উত্তর প্রদেশে বসবাস করলেও পরে তিনি আসামে চলে আসেন। তিনি চিশতিয়া সুফি তরিকার সাধক ছিলেন। তিনি বিংশ শতাব্দীর প্রথমার্ধে আসামে আসেন। তিনি একটি সাদা ঘোড়ায় চড়ে আসেন। তিনি পশমী পোশাক পরে ছিলেন। তিনি ডিব্রুগড় টাউন রেলওয়ে স্টেশনের কাছে  একটি কুঁড়েঘরে বসবাস করা শুরু করেন।  তাঁর কাছে  মাত্র একটি ছোট রান্নার পাত্র ছিল। তিনি দর্শনার্থীদের সঙ্গে খাবার ভাগ করে নিতেন।   তাঁর উপস্থিতি বিভিন্ন ধর্মের মানুষের দৃষ্টি আকর্ষণ করে এবং তিনি ব্যাপক জনপ্রিয়তা লাভ করেন। সৈয়দ রোশন আলী চিশতী ১৯৬০-এর দশকে মৃত্যুবরণ করেন। তাকে তার কুঁড়েঘরে সমাহিত করা হয়েছিল। পরে অবশেষে তার সম্মানে এটি মাজারে পরিণত হয়েছিল। এছাড়া, কিছু স্থানীয় মানুষের বিশ্বাস, বগা বাবার মাজার ডিব্রুগড় শহরকে ব্রহ্মপুত্র নদের বন্যা থেকে রক্ষা করে।   পর্যটন  ডিব্রুগড় শহরের সবচেয়ে ঘন ঘন পর্যটন কেন্দ্রগুলির মধ্যে একটি হল বগা বাবা মাজার।  মুসলমানদের কাছে এটি পবিত্র স্থান হিসেবে সম্মানিত। বিভিন্ন ধর্মের দর্শনার্থীরা এখানে আসে। দেশের বিভিন্ন প্রান্ত থেকে তীর্থযাত্রীরা পীর বগা বাবার মাজারে সমবেত হন। এখানে তারা মোমবাতি জ্বালান এবং শাল অর্পণ করেন। অনেকে এখানে তাদের প্রার্থনা পূরণের আশা নিয়ে আসেন।   পরিবহন  এটি ডিব্রুগড় শহরের কেন্দ্রে অসম ট্রাঙ্ক রোডের উপর অবস্থিত। বগা বাবার মাজার পুরনো ডিব্রুগড় টাউন রেলওয়ে স্টেশনের পাশে অবস্থিত। ডিব্রুগড় রেলওয়ে স্টেশন এটি থেকে ৬ কিলোমিটার দূরে। ডিব্রুগড় বিমানবন্দর এটি থেকে ১৬ কিলোমিটার দূরে। এই মাজারটি বগা বাবা মাজার কমিটি দ্বারা পরিচালিত হয়।   তথ্যসূত্র   বিষয়শ্রেণী:CS1 Assamese-language sources (as) বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:ভারতীয় দরগাহ বিষয়শ্রেণী:ভারতের সমাধিসৌধ বিষয়শ্রেণী:আসামে দরগাহ
আহমেদ মুসা জিবরিল (ইংরেজি : Ahmed Musa Jibril) একজন ফিলিস্তিনি-মার্কিন সালাফি পণ্ডিত, ধর্মপ্রচারক ও ইমাম।LONDON ATTACKER FOLLOWED ISIS RECRUITER AND RADICAL U.S. PREACHER AHMAD MUSA JIBRIL, নিউজউইক, ৫ জুন ২০১৭ তিনি ওয়াহাবি ও কুতবি মতাদর্শকে একত্রিত করে সিরিয়ার গৃহযুদ্ধের মতো সংঘাতে জিহাদবাদ প্রচার করে থাকেন।ISIS Supporters In America: The Jihadis Next Door? , ভোকাটিব, অক্টোবর ২০১৪  তার বিরুদ্ধে অভিযোগ আছে যে, তিনি সহিংস উগ্রবাদে প্ররোচনা দেন, যদিও নিজে সরাসরি সেসব কার্যক্রমে অংশ নেন না। মার্কিন গোয়েন্দা সংস্থাগুলো দীর্ঘদিন ধরে তার ওপর নজরদারি করছে। ২০১৭ সালের লন্ডন ব্রিজে সন্ত্রাসী হামলার এক হামলাকারী তার অনলাইন প্রচারনায় প্রভাবিত হয়েছিল বলে প্রতিবেদন প্রকাশিত হয়।London terror suspect was influenced by Dearborn cleric, says friend , ডেট্রোয়েট ফ্রি প্রেস, ৫ জুন ২০১৭    তথ্যসূত্র   বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মুসলিম কর্মী বিষয়শ্রেণী:প্রতারণার দায়ে দণ্ডিত মার্কিন নাগরিক বিষয়শ্রেণী:ইসলাম-সম্পর্কিত বিতর্ক বিষয়শ্রেণী:মার্কিন ইমাম বিষয়শ্রেণী:মার্কিন সালাফি বিষয়শ্রেণী:মার্কিন ইসলামপন্থী বিষয়শ্রেণী:ফিলিস্তিনি বংশোদ্ভূত মার্কিন ব্যক্তি বিষয়শ্রেণী:ফিলিস্তিনি সুন্নি মুসলিম পণ্ডিত বিষয়শ্রেণী:ফিলিস্তিনি ইমাম বিষয়শ্রেণী:ডিয়ারবর্ন, মিশিগানের ব্যক্তি
থাম্ব|350px|ডান|ডেভেলপ না করা ৩৫ mm, আইএসও 125/22°, কালো ও সাদা নেগেটিভ ফিল্ম  আলোকচিত্রগ্রাহী ফিল্ম () হলো স্বচ্ছ প্লাস্টিক ফিল্ম বেসের একটা ফিতা বা পাত, যার এক পাশে থাকে জেলাটিন ইমালশন—যে ইমালশনে আণুবীক্ষণিক আলোক-সংবেদী সিলভার হ্যালাইডের স্ফটিক। স্ফটিকের আকার ও অন্যান্য বৈশিষ্ট্যের ভিত্তিতে ফিল্মের সংবেদনশীলতা, কনট্রাস্ট এবং রেজুলিউশন নির্ধারিত হয়।Karlheinz Keller et al. 'Photography' in Ullmann's Encyclopedia of Industrial Chemistry (2005), Wiley-VCH, Weinheim   ইতিহাস  ১৬৪৫ সালে জার্মান বিজ্ঞানী অ্যাথানাসিউস কিরখের আবিষ্কার করলেন ম্যাজিক লণ্ঠন। স্বচ্ছ মাধ্যমের ওপর ছবি এঁকে সেটাকে লেন্সের মধ্য দিয়ে পর্দার প্রতিফলিত করাই ছিল ম্যাজিক লণ্ঠনের আসল কায়দা। এভাবে ক্যামেরা বা ফিল্ম তৈরির আগে তৈরি হল প্রজেক্টরের আদি সংস্করণ। ১৮১৬ সালে ফরাসি রসায়নবিদ নিসেফোরে নিপসে প্রথম আলোকচিত্র তোলেন। ১৮২৪-এ জোসেফ প্লেটো বেলজিয়ামে আবিষ্কার করেন ক্যামেরা শাটার। এর পরপরই ১৮৩০ সালে ব্রিটিশ বিজ্ঞানী ফক্স ট্যাবলেট তৈরি করেন প্রথম নেগেটিভ ছবি। ১৮৭২ সালে একটি মজার ঘটনার মধ্য দিয়ে প্রথম মুভি ক্যামেরা তৈরি হয়। ক্যালিফোর্নিয়ার গভর্নর লিল্যান্ত ছিলেন ঘোরার রেসের দারুণ ভক্ত। ১৮৭২ এ তিনি তাঁর এক বন্ধুর সাথে আজব বাজি ধরলেন। লিল্যান্ত বললেন ঘোড়া দৌড়ানোর সময় কোন এক মুহূর্তে তার সবগুলো পা-ই শূন্যে থাকে। বন্ধু বললেন এটা হতেই পারেনা। বাজীতে জেতার জন্যে লিল্যান্ত ইংরেজ বিজ্ঞানী এডওয়ার্ড মেব্রীজকে ছুটন্ত ঘোড়ার পায়ের ছবি তুলতে বললেন। সাতবছরের একটানা গবেষণার পর মেব্রীজ রেসের মাঠের বিভিন্ন জায়গায় ক্যামেরা বসিয়ে ছুটন্ত ঘোড়ার পায়ের ছবি তুললেন। সত্যিই দেখা গেল, ছুটন্ত ঘোড়ার সবগুলো পা-ই বিশেষ একটি মুহূর্তও শূন্যে থাকে। এই গবেষণা কাজে লাগিয়ে ১৮৮২ সালে মেব্রীজ ড্রাই প্লেট ফটোগ্রাফিক পদ্ধতি আবিষ্কার করলেন। এবছর এপদ্ধতি ব্যবহার করে জুল মারে নামে একজন বিজ্ঞানী আবিষ্কার করলেন ফটোগান। তৈরি হলো প্রথম মুভি ক্যামেরা। সবদিক থেকেই এটি ছিল রাইফেল, শুধু কার্তুজের বদলে এতে থাকতো ফটো- প্লেট । এই রাইফেল ক্যামেরা দিয়ে ছবি তুলতে তুলতেই চলচ্চিত্রে চিত্রগ্রহণের স্থায়ী নাম হয়ে গেল - শুটিং। ১৮৯০ সালে ইস্টম্যান তৈরি করলেন প্রথম পূর্ণাঙ্গ ফটোফিল্ম। ১৮৯৫ সালের ২৮ ডিসেম্বর চলচ্চিত্রের ইতিহাসে এক জ্বলজ্বলে দিন। ফরাসী দু'ভাই - অগুস্ত লুমিয়ের (১৮৬২-১৯৫৪) আর লুই লুমিয়ের ( ১৮৬৪-১৯৪৮) এদিন প্যারিসে আর্কল্যাম্প প্রজেক্টর দিয়ে নিজেদের তৈরি চলচ্চিত্র প্রদর্শন করেন।   তথ্যসূত্র   বিষয়শ্রেণী:স্টোরেজ মিডিয়া
আর্নেস্ট জুলিয়াস কোহেন ForMemRS (৭ মার্চ ১৮৬৯ - ৫ মার্চ ১৯৪৪) ছিলেন একজন প্রখ্যাত ডাচ রসায়নবিদ। তিনি ১৮৯৩ সালে ফন্ট হফের সহকারী হন এবং ১৯০২ সালে অধ্যাপক হিসেবে নিযুক্ত হয়ে ১৯৩৯ সালে অবসর গ্রহণের পূর্ব পর্যন্ত উট্রেচ বিশ্ববিদ্যালয়ের সাথে যুক্ত ছিলেন। কোহেনের গবেষণার ক্ষেত্র ছিরো তাপরসায়নবিদ্যা, গঠন ও সংযোগ, বিজ্ঞানের ইতিহাস প্রভৃতি। তিনি চারশ'রও বেশি গবেষণা কর্ম ও পুস্তক রচনা করেছেন।।  তিনি ১৯২৬ সালে রয়েল সোসাইটির একজন বৈদেশিক সদস্য হিসেবে নির্বাচিত হন।  মার্গিট স্লোজি-জ্যান্জ এর বই Science in the Third Reich থেকে জানা যায় যে, কোহেন "প্রথম বিশ্বযুদ্দের পরবর্তীকালে পশ্চিম ইউরোপের বিজ্ঞানীদের সাথে জার্মান সহকর্মীদের সম্পোর্কন্নয়নে অসামান্য অবদান রাখেন"। তিনি ১৯৪৪ সালের ৫ মার্চ অসউইটজ কনসেনট্রেশন ক্যাম্পের গ্যাস চেম্বার নিহত হন।   সাহিত্যকর্ম   "Jacobus Henricus van 't Hoff, his life and work", ১৯১২  "Impressions of the Land of Benjamin Franklin", ১৯২৮   তথ্যসূত্র    বহিঃসংযোগ    Weintraub, B. (2003). Tin Disease and Ernst Julius Cohen (1869-1944); Chemistry in Israel, Bull. Isr. Chem. Soc., Issue 9, Apr. 2002, p 31-32.  বিষয়শ্রেণী:১৮৬৯-এ জন্ম বিষয়শ্রেণী:১৯৪৪-এ মৃত্যু বিষয়শ্রেণী:আউসভিজে কনসেনট্রেশন ক্যাম্পে মৃত্যুদন্ড কার্যকর ওলন্দাজ মানুষ বিষয়শ্রেণী:দ্বিতীয় বিশ্বযুদ্ধে নিহত ওলন্দাজ বেসামরিক বিষয়শ্রেণী:ওলন্দাজ ইহুদি বিষয়শ্রেণী:ওলন্দাজ রসায়নবিদ বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ইহুদি রসায়নবিদ বিষয়শ্রেণী:আমস্টারডাম থেকে মানুষ বিষয়শ্রেণী:নাৎসি কনসেনট্রেশন ক্যাম্পে নিহত বিজ্ঞানী বিষয়শ্রেণী:গ্যাস চেম্বারে মৃত্যুদন্ড কার্যকর মানুষ বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য বিষয়শ্রেণী:আমস্টারডাম বিশ্ববিদ্যালয়ের প্রাক্তন শিক্ষার্থী
লিওনার্দো ডিক্যাপ্রিও চিরুণীপায়া মাকড়সা (বৈজ্ঞানিক নাম: Spintharus leonardodicaprioi) হল এক প্রজাতির চিরুণীপায়া মাকড়সা। ডোমিনিকান প্রজাতন্ত্রে পাওয়া এই প্রজাতির মাকড়সাটি লিওনার্দো ডিক্যাপ্রিওর পরিবেশবাদী কর্মকাণ্ডের দরুন তার নামে নামকরণ করা হয়েছে। এটি Spintharus গণের অন্তর্ভুক্ত সেই সব প্রজাতিগুলোর মাঝে অন্যতম, যাদের নামকরণ করা হয়েছে বিখ্যাত ব্যক্তিদের নামে। বিখ্যাত ব্যক্তিদের নামে এই গণের নামকরণ করার ঘটনাটি গণমাধ্যমে শিরোনাম হয়েছিল।  তথ্যসূত্র  বহিঃসংযোগ     বিষয়শ্রেণী:লিওনার্দো ডিক্যাপ্রিও বিষয়শ্রেণী:মাকড়সা
আব্দুল্লাহ সাইদ আল গামদি (, ; জন্ম: ১৪ আগস্ট ২০০৬; আব্দুল্লাহ আল গামদি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি বর্তমানে সৌদি আরবের পেশাদার ফুটবল লিগের শীর্ষ স্তর সৌদি পেশাদার লিগের ক্লাব আল হিলালের হয়ে গোলরক্ষক হিসেবে খেলেন।  ২০২৪ সালে, গামদি সৌদি আরব অনূর্ধ্ব-১৯ দলের হয়ে সৌদি আরবের বয়সভিত্তিক পর্যায়ে অভিষেক করেছেন।  প্রারম্ভিক জীবন আব্দুল্লাহ সাইদ আল গামদি ২০০৬ সালের ১৪ই আগস্ট তারিখে সৌদি আরবে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গামদি সৌদি আরব অনূর্ধ্ব-১৮, সৌদি আরব অনূর্ধ্ব-১৯ এবং সৌদি আরব অনূর্ধ্ব-২০ দলের হয়ে খেলার মাধ্যমে সৌদি আরবের প্রতিনিধিত্ব করেছেন। ২০২৪ সালের ২৪শে মার্চ তারিখে তিনি সুইজারল্যান্ড অনূর্ধ্ব-১৯ দলের বিরুদ্ধে ম্যাচে সৌদি আরব অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4285375  তথ্যসূত্র  বহিঃসংযোগ               বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:সৌদি ফুটবলার বিষয়শ্রেণী:ফুটবল গোলরক্ষক বিষয়শ্রেণী:আল হিলাল সৌদি ফুটবল ক্লাবের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:সৌদি আরবের আন্তর্জাতিক যুব ফুটবলার বিষয়শ্রেণী:সৌদি আরবের অনূর্ধ্ব-২০ আন্তর্জাতিক ফুটবলার
বরিশাল কেন্দ্রীয় কারাগার হলো বাংলাদেশের বরিশাল বিভাগের বরিশালে অবস্থিত একটি কারাগার।  ইতিহাস বরিশাল জেলা কারাগার হিসেবে ১৮২৯ সালে এটি প্রতিষ্ঠিত হয়। পরবর্তীতে ১৯৯৭ সালের ৩ মার্চ বাংলাদেশ সরকার এটিকে কেন্দ্রীয় কারাগার হিসেবে উন্নীত করেন। অবকাঠামো ও ধারণক্ষমতা বরিশাল কেন্দ্রীয় কারাগার ২১.২০০৭ একর ভূমির ওপর প্রতিষ্ঠিত। এর মধ্যে ৯.৬ একর কারার অভ্যন্তরে এবং ১১.৬০০৭ একর কারার বাইরে অবস্থিত। কারাগারটির বন্দি ধারণক্ষমতা ৬৩৩ জন। এখানে রয়েছে ৫টি বন্দি ভবন, ৫৮ শয্যাবিশিষ্ট একটি হাসপাতাল, একটি লাইব্রেরি এবং ১২টি সেল। এছাড়াও পুরুষ ও নারী কারারক্ষীদের জন্য রয়েছে পৃথক ব্যারাক।   উল্লেখযোগ্য বন্দি    মনোরঞ্জন ভট্টাচার্য - ব্রিটিশ বিরোধী বাঙালি বিপ্লবী, ১৯৩২ সালের ২২শে আগস্ট তাকে বরিশাল কারাগারে ফাঁসি দেওয়া হয়।  আরও দেখুন  চট্টগ্রাম কেন্দ্রীয় কারাগার  ঢাকা পুরাতন কারাগার   তথ্যসূত্র   বিষয়শ্রেণী:বাংলাদেশের কারাগার বিষয়শ্রেণী:বরিশালের ভবন ও স্থাপনা বিষয়শ্রেণী:১৮২৯-এ প্রতিষ্ঠিত
ডঃ ফ্রান্সিস হ্যারি কম্পটন ক্রিক, ওএম, এফআরএস (জুন ৮, ১৯১৬ - জুলাই ২৮, ২০০৪) একজন ইংরেজ পদার্থবিদ, আণবিক জীববিজ্ঞানী এবং স্নায়ুবিজ্ঞানী। তিনি ১৯৫৩ সালে ডিএনএ অণুর গঠনের ৪ জন আবিষ্কারকের মধ্যে সবচেয়ে উল্লেখযোগ্য হিসাবে সর্বাধিক পরিচিতি লাভ করেন। তিনি, জেমস ডি ওয়াটসন এবং মরিস উইলকিন্স-- নিউক্লিয়িক এসিডের আণবিক গঠন এবং জীবিত বস্তুতে তথ্য স্থানান্তরের ক্ষেত্রে এদের তাৎপর্য সংক্রান্ত আবিষ্কারের জন্যেThe Nobel Prize in Physiology or Medicine 1962. Nobel Prize Site for Nobel Prize in Physiology or Medicine 1962. ১৯৬২ সালে শারীরতত্ত্ব অথবা ভেষজবিদ্যা শাখায় নোবেল পুরস্কারে ভূষিত হন। ডিএনএ আবিষ্কারের আট বছরের মাথায় ক্রিক, সিডনি ব্রেনার ও অন্যান্যদের সাথে আবিষ্কার করেন যে, জেনেটিক কোড হলো ট্রিপলেট। জেমস ওয়াটসন তার বই DNA: The Secret of Life এ ওইসময়ের স্মৃতিচারণ করেছেন এভাবে-  এক রাতে ক্রিক তাঁদের ত্রয়ী-বিমোচন পরীক্ষার ফলাফল দেখতে সহকর্মী লেসলি বারনেটকে সাথে নিয়ে গবেষণাগারে যান। তাৎক্ষণিকভাবে তিনি(ক্রিক) সেই ফলাফল যে কি ভীষণ গুরুত্বপূর্ণ তা বুঝতে পেরে বারনেট'কে বলেন: "একমাত্র আমরা দুজনাই জানি যে, এটা(জেনেটিক কোড) ট্রিপলেট"। আমি আর ক্রিকই সর্বপ্রথম জীবনের দ্বি-হেলিক্যাল রহস্য সম্পর্কে জানতে পারি, আর সেই রহস্য যে তিন-অক্ষরের শব্দ দিয়ে রচিত তা ক্রিকই প্রথম জানলো।  এরপরে তিনি ১৯৭৭ সাল পর্যন্ত এমআরসি(ল্যাবরেটরি অফ মোলেকিউলার বায়োলজি) তে কাজ করেন। পরবর্তিতে তিনি সল্ক ইন্সটিটিউট ফর বায়োলজিক্যাল স্টাডিজ'এর যে ডব্লিউ কিয়েখেফার ডিস্টিংগুইশড রিসার্চ অধ্যাপক হিসাবে ক্যালিফোর্নিয়ার লা জোলাতে বাকি জীবন অতিবাহিত করেন।   জীবনী, পরিবার এবং শিক্ষা   thumb|100px|right|ক্যামব্রীজের গনভিল্লি এবং কেয়াস কলেজের আহার-কক্ষের স্টেইন্ড কাচের জানালা, আজো ফ্রান্সিস ক্রিকের স্মৃতি বহন করছে এবং ডিএনএ-কে প্রদর্শন করছে।   জীববিজ্ঞান সংক্রান্ত গবেষণা    রঞ্জন-রশ্মি কেলাসবিদ্যা ১৯৪৯-৪৯৫০    দ্বি-হেলিক্স ১৯৫১-১৯৫৩    আণবিক জীববিজ্ঞান   লন্ডনের কিংস কলেজের ফলাফল নিয়ে বিতর্ক  ধর্মের প্রতি দৃষ্টিভঙ্গি  দিকনির্দেশিত প্যানস্পারমিয়া  স্নায়ুবিজ্ঞান, অন্যান্য আগ্রহ এবং ক্রিকের মৃত্যু  ক্রিক ও তার কাজের জন্য প্রতিক্রিয়া   ধর্মীয় বিশ্বাস  সৃজনবাদ  স্বীকৃতি  উৎসপঞ্জী  ফ্রান্সিস ক্রিকের লেখা পুস্তকাবলী  আরও দেখুন  তথ্যসূত্র   বিষয়শ্রেণী:ইংরেজ আণবিক জীববিজ্ঞানী বিষয়শ্রেণী:১৯১৬-এ জন্ম বিষয়শ্রেণী:২০০৪-এ মৃত্যু বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:ক্যালিফোর্নিয়া বিশ্ববিদ্যালয়, সান ডিয়েগোর শিক্ষক বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:কপলি পদক বিজয়ী বিষয়শ্রেণী:ইংরেজ অজ্ঞেয়বাদী বিষয়শ্রেণী:মলাশয়ের ক্যান্সারে মৃত্যু বিষয়শ্রেণী:ইংরেজ নোবেল বিজয়ী বিষয়শ্রেণী:গনভিল ও কাইয়াস কলেজ, কেমব্রিজের প্রাক্তন শিক্ষার্থী বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ নোবেল বিজয়ী বিষয়শ্রেণী:ডিএনএ বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:ইংরেজ প্রাণ-পদার্থবিজ্ঞানী বিষয়শ্রেণী:রয়েল সোসাইটির সভ্য বিষয়শ্রেণী:বস্তুবাদী বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য বিষয়শ্রেণী:ইউরোপীয় আণবিক জীববিজ্ঞান সংস্থার সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:রয়েল পদক বিজয়ী
ব্যুপ্রিনরফিন, ইংরেজি: buprenorphine, একটি অপিওয়েড শ্রেণীর একটি ঔষধ। এটি একটি আধা-সংশ্লেষিত (Semi-synthetic) অপিওয়েড জাতক। ব্যুপ্রিনরফিন একটি লিপিড আকর্ষী যৌগ। এটি থিবেইন এর জাতক এবং মরফিনের থেকে ২৫-৫০ গুন বেশি শক্তিশালী (potent)।  ব্যুপ্রিনরফিন মিউ নামক অপিওয়েড গ্রাহক অণুর receptor আংশিক অ্যাগোনিস্ট partial agonist হিসেবে কাজ করে। স্বাভাবিক রোগীতে এটি মরফিনের মতোই কাজ করে। তবে মরফিন নেশাগ্রস্তদের মরফিন ছাড়াতে এই ঔষধ সাহায্য করে থাকে।ইউরোপিয়ান ইউনিয়ন ২০০৬ খ্রিষ্টাব্দের সেপ্টেম্বর মাসে অপিওয়েড নেশাগ্রস্তদের চিকিৎসায় ঔষধটিকে ব্যবহারের অনুমোদন দেয়। নেদারল্যান্ডস এ ওপিয়ম আইনে (opium law) লিস্ট ২ ঔষধ হিসেবে এটি চিহ্নিত। এই আইনের ফলে কেবল বিশেষ নিয়ম ও নির্দেশনা অনুসারে এ ঔষধটির ব্যবস্থাপত্র এবং বিক্রয় হতে পারে। আমেরিকাতে জাতিসংঘ এর কনভেনশন অন সাইকোট্রপিক সাবস্টানসেস অনুসারে এটি তৃতীয় তফসিল ঔষধ (Schedule III drug) হিসেবে চিহ্নিত।   পাদটীকা   বিষয়শ্রেণী:ঔষধ প্রস্তুতি ও ব্যবহার বিজ্ঞান বিষয়শ্রেণী:ঔষধ বিষয়শ্রেণী:ইথার
বারুণী (এছাড়াও তিনি বরুণানী অবং জলদেবী নামে পরিচিতা) হলেন এক হিন্দু পৌরাণিক দেবী৷ তিনি বরুণ দেবকে নিজের পতি হিসাবে গ্রহণ করেছিলেন৷ ঋক বেদে বরুণানী সম্পর্কে বিশদের উল্লেখ রয়েছে৷ তিনি হলেন সুরার দেবী৷https://www.wisdomlib.org/definition/varuni  জনশ্রুতি ঋক বেদে দেবী বারুণীর উল্লেখ পাওয়া যায় বিস্তর৷ হিন্দু পুরাণ অনুসারে দেবী বারুণীর চরিত্রের পেছনে দুটি কাহিনী হয়েছে৷  সমুদ্রমন্থনে সমস্ত প্রকার ভেষজসমূহ এবং চৌদ্দ প্রকার রত্ন উত্থিত হয়, যা দেবতাগণ এবং অসুরগণের মধ্যে ভাগাভাগি হয়ে যায়৷ যদিও পুরাণে ১৪ টি রত্নোত্থানের কথা উল্লেখ রয়েছে কিন্তু অন্যান্য বিভিন্ন পুস্তকে এই রত্নের সংখ্যা ৯ থেকে ১৪ অবধি উল্লেখ পাওয়া যায়৷ সর্বাধিক উল্লেখপ্রাপ্ত রত্নগুলি শিব, বিষ্ণু, মহর্ষি, দেব এবং অসুরগণের মধ্যে ভাগাভাগি হয়৷ বিষপান করে দেব ও অসুর উভয়কে রক্ষা করার জন্য ভগবান শিব বিশেষ রত্নের অধিকারী হন৷ রত্ন ও ভেষজ ছাড়াও তিন প্রকার দেবী এই সমুদ্র মন্থনের ফলে ক্ষীরসাগর থেকে উত্থিত হন৷ তারা হলেন,  লক্ষ্মী: তিনি হলেন সৌভাগ্য এবং ঐশ্বর্যের দেবী৷ তিনি বিষ্ণুকে নিজের স্বামী রূপে গ্রহণ করেন৷  অপ্সরা: মন্থনের ফলে একাধিক সুদর্শনা নারীর সৃৃষ্টি হয় যথা, রম্ভা, মেনকা, পুঞ্জীস্থলা এবং আরো অনেক অপ্সরা৷ তারা প্রত্যেকেই গন্ধর্বদের নিজেদের সঙ্গী রূপে চয়ন করেন৷  বারুণী: একপ্রকার জোর জবরদস্তি করেই অসুররা তাকে নিজেদের ভাগে টেনে নেন অপিরচ্ছন্নতার সহিত তার জন্ম হয় এবং তিনি ছিলেন তর্কবাগিনী৷  আবার অন্যমতে বারুণী বা বরুণানী ছিলেন বরুণদেবের স্ত্রী৷ সমুদ্রমন্থন পর্বে তার উত্থানের ফলে অসুররা একপ্রকার জোড় করেই তাকে নিজ হস্তোগত করলেও অমৃৃতলাভ করে দেবতারা অজেয় হন৷ পরে অসুরকুল বিনাশ হলে বরুণ দেব বরুণানীকে বিবাহ করেন৷   বারুণী স্নান  স্কন্দ পুরাণে লেখা আছে যে চৈত্রমাসের কৃষ্ণা ত্রয়োদশী তিথিতে শতভিষা নক্ষত্র যোগ হলে সেই তিথি বারুণী নামে পরিচিত। হিমালয় কন্যা গঙ্গার অপরনাম বারুণী। বারুণী স্নান এখানে গঙ্গা স্নানেরই প্রতিরুপ। শাস্ত্র মতে কোন বছর যদি ঐদিনটি শনিবার হয়  তবে ঐ বারুণী স্নান অসাধারণত্ব লাভ করে মহা বারুণী স্নান রুপ লাভ করে।   তথ্যসূত্র  Encyclopedia for Epics of Ancient India, accessed 13 May 2006 A Wisdom Archive on Varuni  বিষয়শ্রেণী:হিন্দু পুরাণ বিষয়শ্রেণী:হিন্দু দেবী বিষয়শ্রেণী:বরুণ বিষয়শ্রেণী:বৈদিক দেবদেবী
-- Instructions for translators can be found at the /doc page.  -- You don't want to touch this.  :) local m = {} m.fullName = {}  -- Examples for demo purposes. Remove them when you copy this module to your project.  m.fullName["Afganistan"] = "Afghanistan" m.fullName["中華人民共和國"] = "China" m.fullName["Regne Unit"] = "United Kingdom" m.fullName["Illes Balears"] = "the Balearic Islands" m.fullName["Pueblos Indígenas de Colombia"] = "Native Peoples of Colombia"  -- Structure of the table: -- 1. Full names -- 1.1 International organizations -- 1.2 All territories ISO 3166-1 -- 1.3 All ISO 3166-1 variants and ISO 3166-2 subdivisions -- 1.4 Other territories not fitting above -- 1.5 Other flags supported and not fitting above -- 2. Local 2 letter codes -- 3. Local 3 letter codes   -- 1. FULL NAMES -- 1.1 INTERNATIONAL ORGANIZATIONS  -- 1.3 ALL TERRITORIES ISO 3166-1 -- For the list of territories see http://en.wikipedia.org/wiki/ISO_3166-1  -- 1.3 All ISO 3166-1 VARIANTS AND ISO 3166-2 SUBDIVISIONS -- For the subdivisions see http://en.wikipedia.org/wiki/ISO_3166-2 -- For the subdivisions and variants see http://en.wikipedia.org/wiki/Category:Country_data_templates  -- 1.4 OTHER TERRITORIES NOT FITTING ABOVE  -- 1.5 OTHER FLAGS SUPPORTED NOT FITTING ABOVE  -- 2. LOCAL 2 LETTER CODES -- Not recommended! Too easy to clash with other ISO codes.  -- 3. LOCAL 3 LETTER CODES  -- Be careful not clashing with ISO codes.  -- You don't want to touch this either! return m
খলিফা বিল-কাসিম হাফতার (; জন্ম : ৭ নভেম্বর, ১৯৪৩) হলেন একজন লিবীয় রাজনীতিবিদ, সামরিক কর্মকর্তা ও তাব্রুক-ভিত্তিক লিবিয়ার জাতীয় সেনাবাহিনীর (এলএনএ) কমান্ডার। ২ মার্চ, ২০১৫ সালে তিনি নির্বাচিত আইনসভা লিবিয়ান হাউস অফ রিপ্রেজেন্টেটিভে'র অনুগত সশস্ত্র বাহিনীর কমান্ডার নিযুক্ত হন।  তিনি লিবিয়ার তারহুনা শহরে জন্মগ্রহণ করেন। তিনি মুয়াম্মার গাদ্দাফির অধীনে লিবিয়ার সেনাবাহিনীতে দায়িত্ব পালন করেন এবং ১৯৬৯ খ্রিস্টাব্দে গাদ্দাফিকে ক্ষমতায় আনার অভ্যুত্থানে অংশ নেন। ১৯৭৩ সালের ইয়োম কিপ্পুর যুদ্ধে তিনি ইসরায়েলের বিরুদ্ধে লিবীয় বাহিনীতে দলে অংশ নেন এবং ১৯৮৭ সালে চাদের বিরুদ্ধে যুদ্ধের সময় তিনি একজন যুদ্ধবন্দী হন, যখন এটি গাদ্দাফির জন্য একটি বড় বিব্রতকর ঘটনা ছিল। এটিই চাদে গাদ্দাফির উচ্চাকাঙ্ক্ষার জন্য একটি বড় আঘাতের প্রতিনিধিত্ব করে। বন্দী অবস্থায় তিনি তার সহযোগী অফিসারদের সাথে গাদ্দাফিকে উৎখাতের আশায় একটি দল গঠন করেন। তিনি মার্কিন যুক্তরাষ্ট্র সরকারের সাথে একটি চুক্তিতে ১৯৯০ সালের দিকে মুক্তি পান এবং ভার্জিনিয়ার ল্যাংলিতে প্রায় দুই দশক মার্কিন যুক্তরাষ্ট্রে বসবাস করে মার্কিন নাগরিকত্ব লাভ করেন। ১৯৯৩ সালে যুক্তরাষ্ট্রে বসবাস করার সময় তিনি লিবিয়ার বিরুদ্ধে অপরাধের দোষী সাব্যস্ত হয়ে মৃত্যুদণ্ডে দণ্ডিত হন।  হাফতার প্রথম লিবিয়ার গৃহযুদ্ধের সময় ২০১১ সালে গাদ্দাফিকে উৎখাতকারী বাহিনীতে একটি সিনিয়র পদে ছিলেন। ২০১৪ সালে তিনি লিবীয় সেনাবাহিনীর কমান্ডার ছিলেন, যখন জেনারেল ন্যাশনাল কংগ্রেস (GNC) তার অফিসের মেয়াদ অনুসারে ক্ষমতা ছেড়ে দিতে অস্বীকার করেছিল। হাফতার জিএনসি ও তার ইসলামী মিত্রদের বিরুদ্ধে অভিযান শুরু করেন। তার প্রচারণার ফলেই জিএনসি নির্বাচনের অনুমতি দেয়; কিন্তু তারপর লিবিয়ার দ্বিতীয় গৃহযুদ্ধ শুরু হয়। ২০১৭ সালে দের্না সিটি কাউন্সিলের ভাইস-প্রেসিডেন্ট রামযি আল-শায়েরি ও আইনজীবী রায়ান গুডম্যান, অ্যালেক্স হোয়াইটিং হাফতারকে দেরনা পুনরুদ্ধারের সময় যুদ্ধ বন্দীদের হত্যার আদেশ দেওয়ার জন্য যুদ্ধাপরাধের জন্য অভিযুক্ত করেছিলেন।  তাকে লিবিয়ার সবচে' শক্তিশালী যোদ্ধা হিসাবে বর্ণনা করা হয়। তিনি লিবীয় সংঘাতে প্রায় প্রতিটি গুরুত্বপূর্ণ দলের বিরুদ্ধে লড়াই করেছেন এবং তিনি অপ্রতিদ্বন্দ্বী সামরিক অভিজ্ঞতার জন্য খ্যাত।  যদিও হাফতার একজন ইসলামবিরোধী হিসেবে পরিচিত হলেও তার মিত্রদের মধ্যে সালাফি মাদখালি মিলিশিয়া রয়েছে।  ২০২১ সালের নভেম্বর মাসে খলিফা হাফতার ২০০১ সালের ডিসেম্বরের রাষ্ট্রপতি নির্বাচন স্থগিত হওয়ার আগে তার প্রার্থীতা ঘোষণা করেছিলেন।  স্থানীয় আরবি ছাড়াও হাফতার ইংরেজি, ইতালীয় ও রুশ ভাষায় কথা বলতে পারে এবং ফরাসি ভাষাতেও দক্ষ। তিনি দ্বৈত লিবীয়-মার্কিন নাগরিক। পরবর্তী লিবিয়ার নির্বাচনের আগে তিনি তার মার্কিন নাগরিকত্ব ত্যাগ করবেন বলে আশা করা হয়।  টীকা   তথ্যসূত্র   বিষয়শ্রেণী:১৯৪৩-এ জন্ম বিষয়শ্রেণী:জীবিত ব্যক্তি বিষয়শ্রেণী:লিবীয় রাজনীতিবিদ বিষয়শ্রেণী:লিবীয় আরব জাতীয়তাবাদী বিষয়শ্রেণী:লিবীয় নির্বাসিত বিষয়শ্রেণী:মার্কিন যুক্তরাষ্ট্রে লিবীয় প্রবাসী বিষয়শ্রেণী:লিবীয় জেনারেল বিষয়শ্রেণী:লিবীয় যুদ্ধবন্দী বিষয়শ্রেণী:বেনগাজির ক্রীড়াবিদ বিষয়শ্রেণী:ভিয়েনা, ভার্জিনিয়ার ব্যক্তি বিষয়শ্রেণী:চাদে কারাবন্দী বিদেশী নাগরিক বিষয়শ্রেণী:লিবীয় বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের প্রাকৃতিক নাগরিক বিষয়শ্রেণী:চাদীয়-লিবীয় যুদ্ধের ব্যক্তি বিষয়শ্রেণী:২০শ শতাব্দীর সামরিক কর্মকর্তা বিষয়শ্রেণী:২১শ শতাব্দীর সামরিক কর্মকর্তা বিষয়শ্রেণী:২১শ শতাব্দীর লিবীয় রাজনীতিবিদ বিষয়শ্রেণী:ইসলামবাদের সমালোচক বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
জেনি কিম (, জন্ম - ১৬ জানুয়ারি, ১৯৯৬), যিনি জেনি নামে বেশি পরিচিত,  হচ্ছেন একজন দক্ষিণ কোরিয়ান গায়িকা এবং র‍্যাপার। তিনি দক্ষিণ কোরিয়ার প্রখ্যাত গার্লগ্রুপ ব্ল্যাকপিঙ্ক এর একজন সঙ্গীতশিল্পী। ২০১৬ সালে তিনি ব্ল্যাকপিঙ্ক এ যোগদান করেন। ২০১৮ সালের নভেম্বরে, জেনি একক শিল্পী হিসেবে তার একক সংগীত "সোলো" দিয়ে আত্মপ্রকাশ করেন।  কর্মজীবন ২০১৬-২০১৭: ব্ল্যাকপিঙ্ক এর সাথে আত্নপ্রকাশ টুএনইওয়ান (2NE1) এর আত্মপ্রকাশের সাত বছর পর, ১ জুন, ২০১৬ -এ, ওয়াইজি এন্টারটেইনমেন্ট তাদের নতুন মেয়ে গ্রুপের সদস্য হিসেবে জেনি কে প্রকাশ করে। ০৮ আগস্ট, ২০১৬ সালে, তিনি বালিকা সঙ্গীত দল ব্ল্যাকপিংকের সদস্য হিসেবে আত্মপ্রকাশ করেন তাদের একক অ্যালবাম স্কয়ার ওয়ানের ডাবল এ-সাইড সিঙ্গেলস, "বুম্বায়াহ" (붐바 야) এবং "হুইসল" (휘파람) এর সাথে।  কিম ভি লাইভের মাধ্যমে একজন প্রশিক্ষণার্থী হিসেবে তার ছয় বছরের অভিজ্ঞতা স্মরণ করে বলেন, প্রতি মাসে একটি গ্রুপ, নাচ এবং একক গান পরিবেশন করতে হয় যেখানে কোম্পানির সিইও, প্রযোজক এবং শিল্পীরা তাদের প্রশিক্ষণের অগ্রগতি দেখবে এবং মূল্যায়ন করবে।  তিনি আরও ব্যাখ্যা করেছিলেন যে পোশাক এবং গান প্রস্তুত করা থেকে সঙ্গী তৈরি করা এবং কোরিওগ্রাফি অনুশীলন করা থেকে প্রতি মাসে অনেক কিছু করতে হয়।  ২০১৮-বর্তমান: ক্রমবর্ধমান জনপ্রিয়তা এবং একক অভিষেক জেনি ২০১৮ সালের জুলাই মাসে রানিং ম্যানে ব্ল্যাকপিঙ্ক সদস্য জিসুর সাথে উপস্থিত হয়েছিল। লি কোয়াং-সু এর সাথে একটি হরর রুমের মধ্য দিয়ে যাওয়ার পর তার কান্নার একটি ভিডিও দক্ষিণ কোরিয়ার মধ্যে ভাইরাল হয়ে, একটি পোর্টাল সাইটে এক মিলিয়নেরও বেশি ভিউ পায়, এবং আরও পোর্টাল সাইট, ভিওডি এবং সামাজিক মিডিয়া জুড়ে মোট তিন মিলিয়নেরও বেশি ভিউ পায়। রানিং ম্যান কর্তৃক আবিষ্কৃত ২০১৮ সালের অন্যতম সেরা বৈচিত্র্যময় তারকা হিসেবে তিনি নির্বাচিত হন।  thumb|স্প্রাইট ওয়াটারবম্ব উৎসব ২০১৮ এ জেনি  ১ অক্টোবর, জেনিকে এসবিএস -এর নতুন বৈচিত্র্য শো, ভিলেজ সারভাইভাল, দ্য এইট -এর কাস্ট সদস্য হিসেবে যোগদান নিশ্চিত করা হয়। ২০১৮ সালের অক্টোবরের মাঝামাঝি সময়ে, জেনির একক অভিষেকের ঘোষণা দেওয়া হয়েছিল। ধারাবাহিক প্রচারমূলক টিজারের পর, এটি প্রকাশ করা হয়েছিল যে তিনি একই নামের প্রধান একক সহ "সোলো" নামে একটি একক অ্যালবাম প্রকাশ করবেন। ২০১৮ সালের নভেম্বরে, জেনি একক শিল্পী হিসেবে তার একক সংগীত "সোলো" দিয়ে আত্মপ্রকাশ করেন।  ডিস্কোগ্রাফী একক অ্যালবাম  সোলো (২০১৮)  চলচ্চিত্রের তালিকা টেলিভিশনের অনুষ্ঠানসমূহ  বছর শিরোনাম ভূমিকা নেটওয়ার্ক  ২০১৮ ভিলেজ সার্ভাইভাল, দ্য এইট কাস্ট সদস্য এসবিএস   ওয়েব অনুষ্ঠানসমূহ  বছর শিরোনাম নেটওয়ার্ক টীকা  ২০১৮ জেনি - 'সোলো' ডায়েরি ইউটিউব ৬টি পর্ব   সঙ্গীত ভিডিও  বছর শিরোনাম পরিচালক  ২০১৮ "সোলো" হান সা-মিন    তথ্যসূত্র   বিষয়শ্রেণী:কে-পপ সঙ্গীতশিল্পী বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:সিউলের মডেল বিষয়শ্রেণী:সিউলের সঙ্গীতশিল্পী বিষয়শ্রেণী:দক্ষিণ কোরীয় পপ গায়িকা বিষয়শ্রেণী:দক্ষিণ কোরীয় নারী র‌্যাপার বিষয়শ্রেণী:দক্ষিণ কোরীয় নৃত্য সঙ্গীতজ্ঞ বিষয়শ্রেণী:দক্ষিণ কোরীয় নারী আইডল বিষয়শ্রেণী:২১শ শতাব্দীর দক্ষিণ কোরীয় গায়িকা বিষয়শ্রেণী:ইন্টারস্কোপ রেকর্ডসের শিল্পী বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী বিষয়শ্রেণী:দক্ষিণ কোরিয়ার ইংরেজি ভাষার সঙ্গীতশিল্পী বিষয়শ্রেণী:নিউজিল্যান্ডে দক্ষিণ কোরীয় প্রবাসী বিষয়শ্রেণী:ব্ল্যাকপিঙ্ক সদস্য বিষয়শ্রেণী:নৃত্য-পপ সঙ্গীতজ্ঞ
কুন্তি সিংহ ঝাড়খণ্ডের একজন ভারতীয় রাজনীতিবিদ এবং ভারতীয় জনতা পার্টির সদস্য। সিং ধানবাদ জেলার ঝাড়িয়া আসন থেকে ঝাড়খণ্ড বিধানসভার সদস্য ছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ঝাড়খণ্ড বিধানসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ধানবাদ জেলার ব্যক্তি বিষয়শ্রেণী:ঝাড়খণ্ডের ভারতীয় জনতা পার্টির রাজনীতিবিদ বিষয়শ্রেণী:ঝাড়খণ্ড বিধানসভার সদস্য ২০০৫-২০০৯ বিষয়শ্রেণী:ঝাড়খণ্ড বিধানসভার সদস্য ২০০৯-২০১৪